ยอดป่วย “โควิด” ไทยยังพุ่ง พบอีก 287 ราย ดันยอดติดเชื้อสะสม 10,834 คน
ยอดป่วย "โควิด" ไทยยังพุ่ง พบอีก 287 ราย ดันยอดติดเชื้อสะสม 10,834 คน 
ยอดป่วย "โควิด" ไทยยังพุ่ง พบอีก 287 ราย ดันยอดติดเชื้อสะสม 10,834 คน
12 ม.ค. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อเชื้อไวรัสโคโรนา 2019 (โควิด-19)​ หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (12 ม.ค.64)​ ว่า พบผู้ป่วยยืนยันติดเชื้อรายใหม่เพิ่ม 287 ราย โดยเป็นผู้ติดเชื้อในประเทศจากระบบเฝ้าระวังและระบบบริการฯ 153 ราย จากการตรวจคัดกรองเชิงรุกในชุมชน 125 ราย และผู้ที่เดินทางมาจากต่างประเทศและเข้าสถานกักกัน (State Quarantine) จำนวน 9 ราย
ทั้งนี้ ทำให้จำนวนผู้ป่วยยืนยันสะสมในประเทศ ล่าสุดอยู่ที่ 10,834 ราย เป็นผู้ติดเชื้อในประเทศ 8,659 ราย ตรวจคัดกรองเชิงรุก 2,964 ราย ผู้ที่เดินทางจากต่างประเทศ 2,175 ราย อยู่ในสถานที่กักักที่รัฐจัดให้ (State Quarantine)​ 1,614 ราย มีผู้ป่วยรักษาหายเพิ่ม 166 ราย รักษาหายแล้วรวมเป็น 6,732 ราย ยังมีผู้ป่วยรักษาตัวอยู่ในโรงพยาบาล 4,035 ราย ยอดผู้เสียชีวิตสะสมคงที่ 67 ราย